शीर्षक: देवेंद्र फडणवीस तन्मय फडणवीसांच्या लसीकरणावर काय म्हणाले?\nवरील काल्पनिक लेखाचे शीर्षक दिल्यास, लेखाची कल्पना करा.\n
शोभा फडणवीस, देवेंद्र फडणवीस आणि तन्मय फडणवीस

तन्मय फडणवीस यांचे वय 45 वर्षांहून कमी आहे तसंच ते फ्रंटलाईन वर्कर नाहीत. तेव्हा त्यांना लस कशी घेता आली? असा प्रश्न विचारला जात आहे.

लस घेतानाचा फोटो तन्मय यांनी आपल्या इन्स्टाग्राम अकाऊंटवर पोस्ट केला होता. लशीचा दुसरा डोस घेत आहोत असा संदेश त्यांनी फोटोसोबत दिला होता. नंतर ही पोस्ट डिलीट करण्यात आली. पण तोपर्यंत फोटोचे स्क्रिनशॉट ट्वीटर, फेसबुक आणि इन्स्टाग्रामवर व्हायरल झाले.

काँग्रेसनेही यावरून देवेंद्र फडणवीस यांच्यावर निशाणा साधला आहे. भाजपकडे रेमडेसिवीरप्रमाणे लसींचाही साठा आहे का? असा प्रश्न काँग्रेसने विचारला आहे.

प्रदेश काँग्रेसने यासंदर्भात ट्वीट केलं आहे. "45 वर्षांवरील लोकांनाच लस देण्याची अट मोदी सरकारने घातली आहे. असं असताना फडणवीसांच्या 45 वर्षांपेक्षा कमी वय असलेल्या पुतण्याला लस मिळतेच कशी? भाजपच्या कुटुंबीयांचा जीव महत्त्वाचा मग इतर लोक किडेमुंग्या आहेत का? त्यांच्या जीवाची काहीच किंमत नाही का?" अशी टीका काँग्रेसने केली आहे. 

देवेंद्र फडणवीस यांचे स्पष्टीकरण

तन्मय फडणवीस यांनी  कोरोना लस कोणत्या निकषात घेतली याबाबत आपल्याला कल्पना नसल्याचं देवेंद्र फडणवीस यांनी म्हटलं आहे. 

ते म्हणाले, "तन्मय फडणवीस हा माझा दूरचा नातेवाईक आहे.  लस जर मार्गदर्शक तत्त्वांप्रमाणे असेल तर हरकत नाही. पण पात्रतेच्या निकषात नसेल, तर सर्वथा अयोग्य आहे. निकषात पात्र नसल्याने माझी पत्नी आणि मुलगी यांचे लसीकरण अद्याप झालेले नाही. आज जरी 18 वर्षांपेक्षा सर्वांना लस घेण्याची परवानगी देण्यात आली असली तरी नियम सर्वांनीच पाळलेच पाहिजे, हे माझे ठाम मत आहे." असं स्पष्टीकरण देवेंद्र फडणवीस यांनी दिलं आहे. 

कोण आहेत तन्मय फडणवीस?

तन्मय फडणवीस हे माजी मुख्यमंत्री देवेंद्र फडणवीस यांचे पुतणे आहेत. माजी मंत्री शोभा फडणवीस यांचे पुत्र अभिजीत फडणवीस यांचा तन्मय हा मुलगा आहे. शोभा फडणवीस या देवेंद्र फडणवीस यांच्या काकू आहेत. 

इन्स्टाग्राम अकाऊंटवर तन्मय यांनी आपली ओळख पब्लिक फिगर अशी केली आहे, तर ट्वीटवर त्यांनी आपण अभिनेता असल्याचं म्हटलं आहे. 

सोशल मीडियावर ट्रोल

सोशल मीडियावर युजर्सनीही देवेंद्र फडणवीस यांच्यावर टीकेची झोड उठवली आहे. नेपोटिझम, वशीलेबाजी, #चाचाविधायकहैहमारे असे हॅशटॅग वापरून कॉमेन्ट्ससह मोठ्या संख्येने युजर्स देवेंद्र फडणवीस यांना ट्रोल करताना...